Românul a mers în localitatea Altea (Elek), un orășel din Ungaria aflat foarte aproape de granița cu țara noastră. Deși sunt doar 5,5% români, acolo există o școală unde se predă și în limba română.
"Salutare și bine v-am regăsit la un nou vlog. Sunt în Ungaria, dar de data aceasta sunt în localitatea Aletea și suntem aici cu o chestie foarte, foarte interesantă. Astăzi vedem în premieră o școală românească. Cum învață copiii românește aici în Ungaria la o școală unde se predă, așa cum vă spuneam, în limba română. E o chestie inedită pentru noi pentru că am încercat de mai multe ori să ajungem să filmăm copiii în sala de clasă, iar astăzi veniți cu noi și vedeți în premieră cum învață minoritatea română de aici din Ungaria la o școală românească", a spus el introducere.
Odată ajuns în fața școlii, vloggerul român a mărturisit că se simte emoționat, neștiind la ce să se aștepte. Cu toate acestea, el a fost primit cu prietenie, atât de români cât și de maghiari: "Uuu, intrăm în școală aici unde este și un eveniment astăzi foarte mare. Ăsta este holul de la intrare. Foarte frumos. Și din start deja vedem viața copiilor și a comunității de aici. Iată, suntem primiți cu tradiționalul Bine ați venit! Astăzi aici la școala românească din Aletea, adică din orașul Elek, este o activitate sportivă și sunt prezenți mai mulți reprezentanți ai școlilor din tot estul Ungariei, din împrejurimi", spune românul din videoclip.
În vizita sa în unitatea de învățîmânt, a cunoscut mai mulți profesori și elevi, cei mai mulți români. Vloggerul a observat că elevii își lasă hainele afară, iar holul școlii l-a impresionat.
"Ăsta este unul dintre holurile școlii și uite ce remarc aici este faptul că hainele copiilor sunt afară. Nimeni nu are treabă că își lasă hainele aici. Da, este destul de interesant. Și în plus holul școlii este peste tot exact ca un muzeu. Și arată foarte bine din tradițiile și din lucrurile pe care le foloseau bunicii și străbunicii noștri."
Programul de școală este de opt ore, iar copiii cu dificultăți financiare primesc câte trei mese pe zi, gratis, din partea primăriei orașului. Mâncarea este subvenționată și pentru ceilalți elevi. Cu echivalentul a 10 lei, ei primesc trei mese consistente, dar și gustări.
"La școala de aici din Ungaria copiii trebuie să rămână la școală până la ora 4:00 după amiază. Vin dimineața la ora 8:00 și termin la ora 4:00 după amiază. Pentru asta cei care au posibilități financiare limitate primesc trei mese din partea primăriei locale. Așa că mâncarea este asigurată. Cei care sunt cu posibilități limitate din punct de vedere financiar. Pentru că ceilalți își plătesc de fapt mâncarea, dar nici aia nu este foarte scumpă. Costă undeva în jur de 10 lei pe zi pentru copil în care intră o gustare la ora 10.00, intră un prânz care are trei feluri de mâncare la prânz, așa cum spuneam. Și mai au încă o gustare de după amiază. Ceea ce eu zic că este foarte bine pentru 10 lei cât plătesc copiii. Hai să vedem ce este pentru această dimineață la o gustare."
În meniul elevilor iaurtul este nelipsit, iar sandwich-urile și fructele sunt prezente în gustările oferite copiilor.
Și mai interesant este că inclusiv unii copii maghiari au ales să învațe acolo limba română. Tricolorul este nelipsit fără ca cineva să fie deranjat de prezența culorilor roșu, galben și albastru, deși totul se întâmplă pe teritoriul Ungariei.
Curios să vadă cum o arată o baie, știut fiind că multe dintre școlile din România au doar WC-uri în curte și condiții de Evul Mediu, Vasile Blidar s-a arătat surprins de curățenia din toalete.
În ce privește sistemul de învățământ, ea a povestit că acesta este complet diferit față de cel din România. Interesant este că învățătoarea, care e și ea unguroaică, le pune filme românești micuților, chiar dacă aceștia sunt maghiari.